bankefasthet
Store norske leksikon,Teknologi og industri,Petroleum,Petroleumsutvinning,Raffinering
Bankefasthet er egenskap ved drivstoffet til en stempelmotor og angir drivstoffets evne til å motstå motorbank.
Motorbank oppstår som følge av en vilkårlig selvantennelse under komprimering. I motorsylinderen skal den brennbare blandingen antennes kontrollert, for eksempel ved hjelp av en tennplugg. En ukontrollert og for tidlig forbrenning fører til at forbrenningstakten kolliderer med svingningtakten til stempelet. Dette utløser sjokkbølger som fører til at motorens komponenter utsettes for et høyere trykk enn det de er dimensjonert for. Skader på stempler og lagre kan oppstå samtidig som motorytelsen svekkes.Målet for bankefasthet er oktantall. Med høyere oktantall øker drivstoffets evne til å motstå selvantennelse. Norsk bensin har en bankefasthet på mellom 95 (normalbensin) og 98 oktan (superbensin) etter RON (Research Octane Number)-skalen. I flere EU-land omsettes bensin med lavere oktantall, helt ned til 92. Les mer i Store norske leksikon oktantall forbrenningsmotor